רמין קרימלו

רמין קרימלו (בפרסית: رامین کریملو, נולד ב-19 בספטמבר 1978) הוא שחקן, זמר וכותב שירים קנדי. הוא ידוע בעיקר בזכות תפקידיו הרבים בתיאטראות וסט אנד וברודוויי.

 קריירה 
 2001-2005: קריירה מוקדמת והופעה ראשונה בוסט אנד 
תפקידו הראשון של קרמילו לאחר מעברו לבריטניה היה כאלאדין בפנטומימה אלאדין שהוצגה בצ'טהאם. לאחר מכן הוא הצטרף לסיבוב ההופעות הארצי של הפיראטים מפנזנס בתפקיד שוטר.

ב-2002 קיבל את תפקיד מלך הפיראטים באותה אופרה. באותה שנה הצטרף קרימלו לסיבוב הארצי של שדרות סאנסט בתפקיד ארטי גרין וכמחליף של ג'ו גיליס.

הופעתו הראשונה של קרמילו בוסט אנד הייתה בעלובי החיים, שם שיחק את פיולי ושימש מתלמד לתפקידים של מריוס פונטמרסי ואנדורס.

בשנת 2003, קיבל את התפקיד של ראול, הוויקונט דה שני בפנטום האופרה. הופעת הצהריים האחרונה שלו בתור ראול צולמה לשימוש בעיבודו הקולנועי של ג'ואל שומאכר למחזמר, בו הופיע גם בתפקיד אורח בתור גוסטב דאה.

קרימלו הוציא מיני אלבום בשם Within the Six Square Inch, בו הוא שר יחד עם האדלי פרייזר וסופיה ראגאלס, ששיחקו יחד איתו את הבמה בהפקת עלובי החיים.

 2006-2010: פנטום האופרה והאהבה לעולם לא מתה 
החל להופיע בתור הפנטום בהפקת וסט אנד לפנטום האופרה בספטמבר 2007, והמשיך לשחק בתפקיד עד נובמבר 2009.

ביוני 2008 השתתף בפסטיבל סידמונטון, שם היה השחקן הראשון ששיחק את הפנטום באקט הראשון שהוצג מהצגת ההמשך של פנטום האופרה האהבה לעולם לא מתה. בשנת 2010 נפתחה רשמית הצגה המלאה, וקרמילו המשיך לשחק את הפנטום, לצד סיירה בוגס ששיחקה את כריסטין, עד שההצגה נסגרה ב-27 באוגוסט 2011.

באוקטובר 2010 חזר לתפקיד אנדורס לכבוד קונצרט ה-25 שנה לעלובי החיים ב־O2 ארנה בלונדון.

 2011-2013: פנטום האופרה ברויאל אלברט הול והחזרה לעלובי החיים 
באוקטובר 2011, התאחדו קרימלו ובוגס בתור הפנטום וכריסטין להופעת ה-25 שנה של פנטום האופרה ברויאל אלברט הול, ששודרה בשידור חי לבתי קולנוע ברחבי העולם.

מ-29 בנובמבר 2011 עד ל-31 במרץ 2012, חזר לתפקיד ז'אן ולז'אן בעלובי החיים בתיאטרון הקווין בלונדון.

 2014-2020: בכורה בברודוויי, אנסטסיה וקריירה מחוץ לממלכה המאוחדת 
בשנת 2014 ביצע את הופעת הבכורה שלו בברודוויי בתפקיד ז'אן ולז'אן. עבור הופעתו זו היה מועמד לפרס הטוני עבור השחקן הטוב ביותר. הוא המשיך לשחק בתפקיד זה עד ה־30 באוגוסט 2015, אז הוחלף על ידי אלפרד בואי.

ב-16 בפברואר 2015 שיחק את טום בווטסון בהפקת ברודוויי של המחזמר המצעד.Hetrick, Adam (January 9, 2015). "Full Cast Revealed for Parade in Concert Starring Jeremy Jordan and Laura Benanti". Playbill. Archived from the original on April 11, 2023. Retrieved February 4, 2020.

ב-23 במרץ 2017 החל לשחק את גנרל גלב וגאנוב בהפקה הבימתית של הסרט אנסטסיה. הופעתו האחרונה בתפקיד זה הייתה בשלושה בדצמבר 2017.Hetrick, Adam (October 30, 2017). "Ramin Karimloo Sets Final Performance in Broadway's Anastasia". Playbill. Brightspot. Archived from the original on April 1, 2019. Retrieved April 11, 2019.

בשנת 2018 לקח חלק בהפקת מרכז קנדי למחזמר Chess. בהפקה זו הוא שיחק בתפקיד אנטולי, וכיכב לצד ראול אספרזה, קרן אוליביו ורותי אן מיילס.Vine, Hannah (February 15, 2018). "First Look at Raúl Esparza, Ramin Karimloo, Ruthie Ann Miles, and Karen Olivo in Chess at the Kennedy Center". Playbill. Brightspot. Archived from the original on March 3, 2018. Retrieved March 3, 2018.

ב-1 בספטמבר 2019 שיחק את התפקיד הראשי יורי ז'יוואגו במחזמר דוקטור ז'יוואגו. ההופעה הייתה הפרמיירה של דוקטור ז'יוואגו בבריטניה ועלתה רק פעמיים.

בינואר 2020 חזר לתפקיד אנטולי כששיחק לצד סמנתה בארקס בסיבוב ההופעות של Chess ביפן."Ramin Karimloo and Samantha Barks Star in Chess, Beginning January 25 in Japan". Playbill. Archived from the original on April 25, 2023. Retrieved January 24, 2024.

 2021-הווה: מצחיקונת, הפיראטים מפנזנץ והחזרה לפנטום האופרה 
בקיץ 2021, כיכב בתפקיד ג'ו גיליס בקונצרט אוף ווסט אנד של שדרות סאנסט. בדצמבר של אותה השנה חזר לאותו התפקיד ברויאל אלברט הול.

ב-6 באוקטובר 2021 הוכרז שקרימלו יחזור לברודוויי בתור ניק ארנסטיין בהפקה המוחדשת של מצחיקונת. ההופעות החלו ב-26 במרץ 2022 בתיאטרון אוגוסוט וילסון."Ramin Karimloo, Jane Lynch, Jared Grimes Join Beanie Feldstein in Funny Girl Broadway Revival". Playbill. October 6, 2021. Archived from the original on October 7, 2021. Retrieved October 7, 2021. הוא נשאר בהפקה זו עד לסגירתה בספטמבר 2023.

באוקטובר 2022 קרימלו שיחק את מלך הפיראטים בקונצרט של הפיראטים מפנזץ בברודוויי."Ramin Karimloo, Lilli Cooper, David Hyde Pierce, More Will Star in Roundabout's The Pirates of Penzance Concert on Broadway". Playbill. Archived from the original on April 4, 2023. Retrieved January 24, 2024. בדצמבר של אותה שנה חזר לתפקיד אנטולי בקונצרט של Chess שנערך בתיאטרון ברודהרסט."Darren Criss, Lena Hall, Ramin Karimloo, and Solea Pfeiffer Star in Chess Concert on Broadway December 12". Playbill. Archived from the original on February 9, 2023. Retrieved January 24, 2024.

ב-27 בפברואר 2023 הוכרז שקרמילו יחזור לתפקידו בתור הפנטום בהפקה האיטלקית של פנטום האופרה. ההופעות החלו ביולי 2023 והסתיימו בדצמבר של אותה השנה.

בינואר 2026 הוכרז שקרימלו ישחק את סוויני טוד במחזמר סוויני טוד: הספר השטן מרחוב פליט בתיאטרון ברמינגהם.

קישורים חיצוניים


 הערות שוליים 

קטגוריה:שחקני קולנוע וטלוויזיה איראנים
קטגוריה:איראנים שנולדו ב-1978
2025 12